Καίτη Κωνσταντίνου: «Νομίζω για τον καθένα το σκηνικό στην «Τούρτα της μαμάς» είναι οικείο» – news.makedonias.gr\nΚαίτη Κωνσταντίνου: «Νομίζω για τον καθένα το σκηνικό στην «Τούρτα της μαμάς» είναι οικείο»\nΕιλικρινής και αληθινή, η ηθοποιός μιλά για όλα. Μιλήστε μου για την Ευανθία…\n«Είναι ένας πολύ αγαπημένος μου χαρακτήρας. Η σειρά είναι γραμμένη με πολύ χιούμορ. Στην κωμωδία μετράει ακόμα περισσότερο το «εν αρχή ην ο λόγος». Η…Πηγή\nPrevious Post: Τέλη Κυκλοφορίας: Παράταση μέχρι τη Δευτέρα δίνει το υπουργείο Οικονομικών\nNext Post: MasterChef: Καρφιά και ένταση για τους υποψήφιους προς αποχώρηση


Η μοναδική γωνιά πάνω στον πλανήτη που οι άνθρωποι δεν ξέρουν τι ώρα είναι! - Messinia Radio\nΗ καθημερινότητα μας εδώ στην Ελλάδα είναι απόλυτα συνδεδεμένη με το ρολόι και το χρόνο. Ίσως αυτό να είναι μια τεράστια πηγή άγχους, όμως το ζήτημα αυτό αποτελεί ένα άλλο θέμα.\nΚαμία σχέση με το χρόνο φαίνεται να μην έχουν οι κάτοικοι στη Χιλή, όχι βεβαίως επειδή οι ίδιοι το επιθυμούν αλλά γιατί έχει προκύψει ένα τεράστιο πρόβλημα.\nΩς γνωστόν η χώρα χωρίζεται σε δύο διαφορετικές ζώνες και ως εκ τούτου, οι κάτοικοί της δεν μπορούν να εμπιστεύονται τα ρολόγια. Μιλάμε για την ώρα που ισχύει στην ηπειρωτική χώρα και εκείνη που εφαρμόζεται στο Νησί του Πάσχα. Οι κυβερνητικές αποφάσεις των τελευταίων χρόνων ωστόσο έδωσαν στο πρόβλημα μεγαλύτερο όγκο.\nΈνα ακόμη πρόβλημα που αντιμετωπίζουν οι πολίτες από αυτή την αλλαγή είναι η λειτουργία των υπολογιστών, των κινητών και όλων των συσκευών που είναι προγραμματισμένα με θερινή ώρα και συγκεκριμένη ημερομηνία, καθώς επηρεάζεται.\nPrevious Article52χρονος αυτοπυροβολήθηκε στο κεφάλι στη Μεσσήνη!\nNext Article Αναλαμβάνει ο ανάδοχος τη λειτουργία των πάρκινγκ της Καλαμάτας!


«Το νερό είναι ζωή και είναι υπόθεση όλων μας» - Πρώτη Καθημερινή Εφημερίδα\n«Το νερό είναι ζωή και είναι υπόθεση όλων μας»\n22 Μαρτίου, 2021 09:15\nΗ πρόεδρος της ΔΕΥΑ Πύργου για την Παγκόσμια μέρα νερού:\nΗ παγκόσμια ημέρα για το νερό (world water day) καθιερώθηκε στην συνδιάσκεψη του ΟΗΕ σχετικά με το περιβάλλον και την ανάπτυξη. Που πραγματοποιήθηκε στο Ρίο ντε Τζανέϊρο της Βραζιλίας το 1992.\nΗ γενική συνέλευση του ΟΗΕ πήρε απόφαση στiς 22 Δεκεμβρίου 1992, ορίζοντας την 22 Μαρτίου κάθε έτους ως παγκόσμια ημέρα νερού.\nΤο νερό αναμφισβήτητα είναι ο σημαντικότερος φυσικός πόρος του πλανήτη μας. Αποτελεί στην ουσία ανακυκλώσιμο πόρο και όχι ανανεώσιμο. Το ότι είναι ανακυκλώσιμο σημαίνει ότι στο κλειστό σύστημα πλανήτης γη – ατμόσφαιρα, η ποσότητα νερού άρα και τα αποθέματα του παραμένουν ίδια αέναος.\nΜπορεί κανείς εύκολα να κατανοήσει ότι η αξία του νερού είναι μεγαλύτερη από το κόστος του. Το νερό έχει τεράστια και πολύπλοκη αξία για τα νοικοκυριά μας, τα τρόφιμα, τον πολιτισμό, την υγεία, την εκπαίδευση, την οικονομία και την ακεραιότητα του φυσικού μας περιβάλλοντος. Εάν παραβλέψουμε οποιαδήποτε από αυτές τις αξίες, διακινδυνεύουμε την κακή διαχείριση. Αυτού του πεπερασμένου, αναντικατάστατου πόρου (Οργανισμός Τροφίμων και Γεωργίας των Ηνωμένων Εθνών, FAO). Υψηλής ποιότητας, ασφαλές και επαρκές πόσιμο νερό είναι απαραίτητο για την καθημερινή μας ζωή, για πόσιμο και προετοιμασία φαγητού. Το χρησιμοποιούμε επίσης για πολλούς άλλους σκοπούς, όπως πλύσιμο, καθαρισμό και υγιεινή.\nΤο νερό είναι εξίσου σημαντικό όπως και το οξυγόνο για τη ζωή.\nΟ ΟΗΕ μας υπενθυμίζει, ότι το νερό είναι βασικός σύμμαχος της ανθρωπότητας στην πρόληψη και την αποφυγή της μετάδοσης της πανδημίας του κορωνοϊού. «Νερό και σαπούνι κατά του κορωνοϊού» είναι το επικαιροποιημένο μήνυμα του διεθνούς οργανισμού για την παγκόσμια ημέρα για το νερό. Το νερό, ο επονομαζόμενος και «λευκός χρυσός», αποτελεί αναμφισβήτητα πηγή ζωής για τον άνθρωπο.\nΥψηλής ποιότητας, ασφαλές και επαρκές πόσιμο νερό είναι απαραίτητο για την καθημερινή μας ζωή, για πόσιμο και προετοιμασία φαγητού. Το χρησιμοποιούμε επίσης για πολλούςάλλους σκοπούς, όπως πλύσιμο, καθαρισμό και υγιεινή.\nΗ πολιτική της Ευρωπαϊκής Ένωσης για το πόσιμο νερό είναι μακρόχρονη και διασφαλίζει ότι το νερό ανθρώπινης κατανάλωσης μπορεί να καταναλώνεται με ασφάλεια σε όλη τη διάρκεια της ζωής μας. Κι αυτό αντιπροσωπεύει ένα υψηλό επίπεδο προστασίας της υγείας. Οι κύριοι πυλώνες της πολιτικής της ΕΕ είναι:\n· Διασφάλιση της ποιότητας του πόσιμου νερού η οποία ελέγχεται μέσω προτύπων\nβάσει των πιο πρόσφατων επιστημονικών στοιχείων.\nΓια εμάς στη ΔΕΥΑ Πύργου το καθαρό νερό αποτελεί προτεραιότητα μας. Στόχος μας να ευαισθητοποιήσουμε τη σημερινή ημέρα και τους πολίτες. Οι οποίοι θα πρέπει να γνωρίζουν ότι το νερό αποτελεί έναν από τους πολυτιμότερους συμμάχους μας ενάντια σε κάθε μορφής πανδημία.\nΟι σημερινές συνθήκες σε συνδυασμό με την Παγκόσμια Ημέρα Νερού δεν μπορούν παρά να μας θυμίσουν την αξία του νερού. Έτσι ώστε να υιοθετήσουμε στην καθημερινότητά μας απλές συνήθειες με στόχο τη συνετή χρήση των υδάτινων πόρων μας. Πάντα με σεβασμό στην αειφορία του, υπενθυμίζουμε στους εαυτούς μας την σημασία του νερού στην διασφάλιση της υγείας μας, της υγείας των συνανθρώπων μας και την προστασία του περιβάλλοντος.\nΤο να εορτάζουμε την Παγκόσμια ημέρα νερού είναι σαν να εορτάζουμε την ίδια τη ζωή.\nΠροηγούμενο άρθροΤα ζώδια σήμερα Δευτέρα 22 Μαρτίου\nΕπόμενο άρθροΕλληνοτουρκικά: Η αποκλιμάκωση και οι παγίδες στο Αιγαίο – Όλο το παρασκήνιο για τη νέα στάση της Τουρκίας


Μα πιο πολύ θα τρελαθώ... | Panathinaikos24.gr\nΟ Νικόλας Βασιλαράς γράφει πως ΑΥΤΟΣ ο Παναθηναϊκός είναι ικανός ακόμη και για να σηκώσει το 7ο ευρωπαϊκό.\nΦέρτε να πιω να ξημερωθώ… Τι ομαδάρα ήταν αυτή ρε μάγκες και τι μπασκετάρα παίξαμε μέσα στο Μιλάνο; Πόσα καιρό είχαμε να δούμε τέτοια διαστημική εμφάνιση σε ματς do or die και πόσα χρόνια πίσω μας γύρισε; Γιατί αυτό που καμαρώσαμε κόντρα στο Μιλάνο ήταν ο ΠΑΛΙΟΣ Παναθηναϊκός. Αυτός που είναι… αλλιώς, που είναι από άλλο πλανήτη και που όποιος βρεθεί απέναντι του βαράει προσοχές. Μοιάζει ανέκδοτο και τραγική ειρωνεία που η ομάδα αυτή δεν είναι ΗΔΗ στην 8άδα.\nΟπως θα έμοιαζε και με καλαμπούρι όμως αν πριν από δυο μήνες έλεγες και μόνο ότι θα το διεκδικούσες με όσα βλέπαμε και με τα μάτια μας να πονάνε. Για τρελό θα σε πέρναγαν και όχι άδικα. Μέχρι που ήρθε ο Ρίκαρος, γύρισε το τσιπάκι και έγιναν δυνατά τα αδύνατα. Είδαμε απίστευτα πράγματα στην Ιταλία, είδαμε την τέλεια και την απόλυτη εμφάνιση. Και μπορεί να βάλαμε παρά τρεις πόντους εκατό, να φάγαμε στο πρώτο ημίχρονο 47 αλλά το ματσάκι τελικά από την άμυνα το πήραμε και όχι από την επίθεση. Στην αρχή ο Πιτίνο έριξε Κιλπάτρικ και Καλάθη πάνω στον παλιόφιλο τον Μάικ και στο δεύτερο τον Θανάσαρο που τον κατάπιε. Τον καθάρισε σαν αυγό, τον εκτροχίασε και μαζί με αυτόν έστειλε για… βρούβες ολόκληρη την Αρμάνι.\nΤο μπασκετικό φαινόμενο που λέγεται Νικ έκανε σημεία και τέρατα παίζοντας παρακαλώ 39 λεπτά (!), ο Λάνγκφορντ έγραφε σταθερά και αμείωτα και ο Τόμας έκανε ματσάρα και απίστευτη ζημιά στους Ιταλούς. Με τέτοια εμφάνιση η Αρμάνι δεν μπορούσε να είχε καμία τύχη και ο Παναθηναϊκός έφτασε στην πιο τσαμπουκαλεμένη νίκη των τελευταίων ετών. Μια νίκη που ήρθε στο κατάλληλο τάιμινγκ, που έρχεται να κολλήσει με τις προηγούμενες και δείχνει ότι το θηρίο όχι απλά ξύπνησε αλλά έχει αρχίσει και… τρώει κόσμο. Αυτός ο Παναθηναϊκός είναι ικανός για πολύ μεγάλα, για τεράστια, πράγματα. Μπορεί ακόμη και να σηκώσει το έβδομο ευρωπαϊκό.\nΝαι, μην… βαράτε. Είπαμε ΑΥΤΟΣ ο Παναθηναϊκός. Γιατί είναι και ο άλλος, εκείνος του δευτέρου μέρους με την Μπασκόνια που μπορεί να πάει άκλαφτος. Για μένα πάνω απ’ όλα είναι θέμα ψυχολογίας και αποδυτηρίων. Πάντα ήταν καλοί παίκτες, απλά δεν τους έβγαινε μέσα στο γήπεδο. Τώρα έχουν απογειωθεί, έχουν μάτια που γυαλίζουν και βγάζουν απίστευτη τρέλα και πώρωση, προερχόμενη 100% από τον Πιτίνο. Υπάρχει απίστευτο δέσιμο και συσπείρωση, αρκεί να δει κανείς τα βίντεο που ανεβάζουν οι παίκτες στα social media και θα το καταλάβεις. Κι όλα αυτό το “πράγμα” βγαίνει και μέσα στο γήπεδο, σαρώνοντας τους πάντες και τα πάντα.\nΝα μην ξεχάσουμε όμως και κάτι τελευταίο. Την απίστευτη εξέδρα που είχε η τριφυλλάρα ΚΑΙ στο Μιλάνο. 400 και βάλε Παναθηναϊκοί σε ένα απίστευτο πάρτι από τα παλιά, σε μια κερκιδάρα με τρελό παλμό. Και για να μην μπερδεύεστε ορισμένοι είναι οι ΙΔΙΟΙ που πολλοί από εσάς σταυρώνετε στα social media. Είναι η ΘΥΡΑ 13 που με όποια λάθη της λατρεύει παθολογικά τον Παναθηναϊκό και αποτελεί την κινητήριο δύναμή του. Εκεί που υπάρχει ΚΑΝΟΝΙΚΗ διοίκηση φυσικά. Γιατί εκεί αρχίζουν και τελειώνουν ΟΛΑ…\nΡαντεβού στο ΟΑΚΑ με την Ρεάλ. Σε ένα ακόμα “δικό μας” βράδυ…


Ενημέρωση για τον φιλικό αγώνα με τον Αστέρα - ΠΑΕ Παναιτωλικός / Panetolikos F.C.\nΕνημέρωση για τον φιλικό αγώνα…\nΤην Κυριακή 30 Αυγούστου 2020 και ώρα 18.30 η ομάδα μας υποδέχεται στο γήπεδο Παναιτωλικού τον Αστέρα Τρίπολης σε φιλική αναμέτρηση προετοιμασίας.\nΣύμφωνα με τις οδηγίες της Υγειονομικής Επιτροπής ΓΓΑ, θα τηρηθούν αυστηρά όλα τα μέτρα προστασίας από τη νόσο COVID-19, όπως προβλέπονται στο Υγειονομικό πρωτόκολλο διεξαγωγής αγώνων και δεν επιτρέπεται η παρουσία φιλάθλων στο γήπεδο.\nΟι εκπρόσωποι των ΜΜΕ που ενδιαφέρονται να καλύψουν τον αγώνα, πρέπει να επικοινωνήσουν με το Γραφείο Τύπου της ΠΑΕ.\nPreviousPrevious post:Νίκη 2-1 στο φιλικό με τα ΤρίκαλαNextNext post:Τριετές συμβόλαιο ο Μεντίνα


Μεγάλη νίκη για Zeppelin, εύκολα η Αττική! - Age Of Basketball\nHome / Πάνος Ζαχαρογιάννης 2013-14 / Μεγάλη νίκη για Zeppelin, εύκολα η Αττική!\nΜεγάλη νίκη για Zeppelin, εύκολα η Αττική!\nΟι Zeppelin κέρδισαν με 62-58 τους Gademians για την 4η αγωνιστική του Ομίλου Ι στα Playoffs του 1ου γκρουπ του ερασιτεχνικού πρωταθλήματος «Πάνος Ζαχαρογιάννης» που διοργανώνει ο ΑΓΣ Πολυνίκης. Η Αττική επικράτησε με 78-48 των Byron Celtics, ενώ η Drink Team επέστρεψε στις νίκες με το 88-66 επί της Havana Rum. Τέλος, ο Ρεμπελιακός πέτυχε την πρώτη του νίκη, 74-60 τον ΟΦΗ Ηρακλείου.\nDRINK TEAM – HAVANA RUM 88-66\n(18-13, 37-30, 62-44, 88-66)\nΗ Drink Team επέστρεψε στις νίκες κερδίζοντας τη Havana Rum με 88-66. Το παιχνίδι ξεκίνησε από τον Λαγάνη με 5-2 για να απαντήσει ο Μποτόζης. Ο Λαγάνης με τον Λαζάρου έφεραν το ματς στο 10-5, με τον Μποτόζη να απαντά (10 πόντοι στο δεκάλεπτο) για το 15-13 πριν κλείσει το δεκάλεπτο ο Μπουράνης με τρίποντο. Στη 2η περίοδο ο Χατζησμάλης ανέβασε τη διαφορά, αλλά με τον Χιώτη, τον Μπακαυγά Α. και τον Μπακαυγά Γ. η Havana Rum απάντησε και προσπέρασε με 21-26 τρέχοντας σερί 1-13. Ένα 8-0 από τον Λαζάρου και τον Μπουράνη έφερε τον αγώνα στο 29-26, με τον Μποτόζη και τον Παπαδημητρίου να απαντούν, 31-30. Όμως, από τα χέρια του Χατζησμάλη το ημίχρονο έκλεισε στο 37-30 για την Drink Team.\nΣτην επανάληψη ο Μποτόζης μείωσε στους 3, αλλά ο Κατσοχειράκης με τον Χατζησμάλη απάντησαν για το 43-35. Το καλάθι του Μποτόζη έφερε τη διαφορά στους 5 πόντους για τελευταία φορά, 43-38, με την Drink Team να απαντά με σερί 12-0 από τον Χατζησμάλη και τον Λαγάνη ως το 55-38 καθαρίζοντας το ματς. Το σερί διέκοψε ο Μποτόζης, αλλά ο Μπουράνης έφερε την ομάδα του στο 62-42. Ο Χιώτης με τον Παπαδημητρίου προσπάθησαν να αντιδράσουν, αλλά ο Λαγάνης με τον Κώτσογλου απάντησαν για το 67-46. Με τον Χιώτη και τον Μπακαυγά Γ. η Havana Rum έτρεξε ένα σερί 2-9 για να μειώσει σε 71-59, όμως ο Λαζάρου με τον Κατσοχειράκη απάντησαν για το 79-59. Ο Μπακαυγάς Α. μείωσε στους 15, με το ματς να κλείνει από τον Χατζησμάλη και τον Κώτσογλου στο 88-66.\nΓια τους νικητές ο Λαγάνης και ο Χατζησμάλης είχαν 19 πόντους, ο Κατσοχειράκης 16, ο Μπουράνης με τον Λαζάρου από 14. Για τη Havana Rum ο Μποτόζης είχε 27 πόντους, ο Χιώτης 16, Μπακαυγάς Α. και Παπαδημητρίου από 8 και ο Μπακαυγάς Γ. 7.\nDrink Team (Καβακιώτης Χ.): Λαγάνης Σ. 19 (3), Καβακιώτης Χ., Μπουράνης Λ. 14 (1), Κώτσογλου Ν. 6, Παπαδόπουλος Μ., Κατσοχειράκης Π. 16, Λαζάρου Γ. 14, Χατζησμάλης Θ. 19 (1), Αυγουλάς Δ..\nHavana Rum (Μπακαυγάς Γ.): Μπακαυγάς Γ. 7 (1), Μπακαυγάς Α. 8 (2), Καμαράτος Α., Παπαδημητρίου Γ. 8, Παπαδάκης Ε., Μποτόζης Μ. 27 (3), Χιώτης Σ. 16, Αναστασόπουλος Β..\nZEPPELIN – GADEMIANS 62-58\n(11-19, 28-30, 49-50, 62-58)\nΟι Zeppelin κέρδισαν τους Gademians με 62-58. Το ματς ξεκίνησε με 8-12 από Τσαντζαλή, Κουτσό, Θωμά, Κόρδα, Κατιάκο, Αδαμόπουλο και Σιδηρόπουλο, για να πάμε στο 8-17 από τον Κατιάκο, πριν κλείσει η περίοδος 11-19 από Τσαντζαλή και Αντύπα. Ο Κατιάκος έγραψε το 11-21, για να ακολουθήσει ένα 5-0 των Zeppelin από Παπαδάτο, Θωμά και Ρήγα για το 16-21. Ο τελευταίος με τον Αδαμόπουλο έκαναν το 22-26, για να φτάσουμε στην ισοφάριση, 26-26, από Ράντζο και Παπαδάτο, πριν ολοκληρωθεί το πρώτο ημίχρονο 28-30 από τον Παπαδάτο και τον Κατιάκο.\nΣιδηρόπουλος και Κόρδας πήγαν το σκορ στις αρχές της επανάληψης στο 28-34, για να απαντήσουν με 7-0 οι Zeppelin για το προσπέρασμα 35-34. Την ισοπαλία, 38-38, έγραψαν Παπαδάτος και Σιδηρόπουλος, ο πρώτος με τρίποντο έκανε το 41-38, για να πάμε με 0-6 στο 41-44, ενώ Ράντζος και Τακμάκης έκαναν το 44-50. Η 3η περίοδος έκλεισε με 5-0 από Κουτσό και Παπαδάτο, 49-50, για να συνεχιστεί το σερί από Ράντζο και Ρήγα μέχρι το 54-50. Νέα ισοπαλία, 55-55, από Ποζιό και Βέρρα, για να πάμε στο 60-55 με τον Ρήγα, πριν μειώσουν Παπασγουρίδης και Κατιάκος, 60-58 με 1:55 για το φινάλε. Όμως, Ρήγας και Ποζιός με βολές έκαναν το 62-58 που ήταν και το τελικό σκορ, αφού οι Gademians αστόχησαν σε δύο επιθέσεις.\nΓια τους νικητές ο Παπαδάτος είχε 18 πόντους, ο Ρήγας 16, ο Ράντζος 8 και Τσαντζαλής 7. Για τους Gademians ο Κατιάκος είχε 29 και ο Σιδηρόπουλος 11.\nZeppelin (Τσαντζαλής Θ.): Παπαδάτος Χ. 18 (3), Ράντζος Χ. 8, Ρήγας Γ. 16, Κουτσός Α. 6, Θωμάς Θ. 5, Ποζιός Γ. 2, Τσαντζαλής Θ. 7, Αντωνίου Μ..\nGademians (Κόρδας Α.): Καραγγέλης Ι., Αδαμόπουλος Α. 5, Κόρδας Α. 5 (1), Σιδηρόπουλος Τ. 11 (1), Παπασγουρίδης Ε. 1, Βέρρας Ν. 2, Κατιάκος Α. 29 (2), Τακμάκης Ε. 3 (1), Αντύπας Θ. 2.\nΟΦΗ ΗΡΑΚΛΕΙΟΥ – ΡΕΜΠΕΛΙΑΚΟΣ 60-74\n(15-12, 22-29, 35-53, 60-74)\nΤην πρώτη του νίκη πέτυχε ο Ρεμπαλιακός στα πλέι οφς, κερδίζοντας με 60-74 τον ΟΦΗ Ηρακλείου. Το ματς ξεκίνησε με 7-5 από Στεριώτη, Νικολαΐδη, Λαμπρόπουλο Δ., Τζίκα, Καρρά και Σαρρή, για να πάμε ως το 15-7 από Νικολαΐδη, Τζίκα, Λαμπρόπουλο Ι., Ντούσια και Καρρά. Η περίοδος έκλεισε από πέντε συνεχόμενους πόντους του Ντούσια, 15-12, για να φτάσει ο Ρεμπελιακός και στην ισοφάριση, 15-15, με τον Καρρά. Νέα ισοπαλία, 19-19, από Νικολαΐδη, Τζίκα, Λαρεντζάκη και Καρρά, με τον πρώτο και τον Σαρρή να γράφουν το 21-23. Φλώκαλης, Σαρρής και Ντούσιας πήγαν τον ΟΦΗ Ηρακλείου στο 21-29, για να τελειώσει το ημίχρονο ο Νικολαΐδης,22-29.\nΜε εντυπωσιακό 0-13 ξεκίνησε ο Ρεμπελιακός το δεύτερο μέρος, με τους Σαρρή, Ντούσια και Λαρεντζάκη να κάνουν το 22-42, για να πάμε στο 27-47 από Λαμπρόπουλο Ι., Τσιολάκη, Νικολαΐδη, Λαρεντζάκη και Ντούσια. Ακολούθησε ένα 0-6 από τον τελευταίο και τον Πλεξουσάκη ως το 27-53, για να κλείσει η 3η περίοδος με 8-0 από Δελέγκο, Τζίκα και Νικολαΐδη, 35-53. Το 35-54 του Καρρά, έγινε με 6-0, 41-54, αλλά και πάλι ο Ρεμπελιακός ανέβασε στροφές ως το 43-60. Βαφειάδης και Λαρεντζάκης έκαναν το 45-61, ενώ Στεριώτης και Κοντογεώργης το 54-68, πριν πέσει η διαφορά σε μονοψήφιο νούμερο, 60-69 από δύο τρίποντα του Νικολαΐδη. Όμως, μέχρι το φινάλε σκόραρε μόνο ο Ρεμπελιακός, με τους Κοντογεώργη και Ντούσια να γράφουν το τελικό 60-74.\nΓια τους νικητές ο Ντούσιας είχε 27 πόντους, ο Καρράς 13, ο Λαρεντζάκης 10 και ο Σαρρής 9. Για τον ΟΦΗ Ηρακλείου ο Νικολαΐδης είχε 29 και ο Τζίκας 12.\nΟΦΗ Ηρακλείου (Νικολαΐδης Σ.): Καντάς Α., Δελέγκος Ι. 2, Τσιολάκης Ι. 1, Βαφειάδης Π. 2, Νικολαΐδης Θ. 29 (3), Στεριώτης Α. 3, Λαμπρόπουλος Δ. 5 (1), Λαμπρόπουλος Ι. 6, Τζίκας Ν. 12.\nΡεμπελιακός (Καρράς Χ.): Σαρρής Π. 9, Πλεξουσάκης Κ. 6, Κοντογεώργης Α. 4, Λαρεντζάκης Β. 10 (3), Φλώκαλης Σ. 5, Ντούσιας Σ. 27 (3), Καρράς Χ. 13 (1).\nBYRON CELTICS – ATTIKH 48-78\n(10-24, 22-38, 33-59, 48-78)\nΗ Αττική κέρδισε με 48-78 τους Byron Celtics με το ματς να ξεκινά με 1-5 από τον Αλαντίν, για να απαντήσουν ο Γιανναλέτσος με τον Μακρυμίχαλο για το 6-7. Ένα σερί 0-10 από τον Βρεττό, τον Χατζή και τον Μαγκαφά εφερε την Αττική στο 6-17. Το σερί διέκοψε ο Κατσαμακλής, αλλά ο Μαγκαφάς με τον Μπιτζή έκλεισαν το δεκάλεπτο στο 10-24. Ο Γιανναλέτσος προσπάθησε να μειώσει, κράτησε την ομάδα του ως το 16-28, αλλά ο Μπιτζής ήταν που έφερε το ματς στο 16-34 για την Αττική. Η διαφορά έπεσε από τον Γιανναλέτσο ξανά στους 14 πόντους, 20-34, αλλά ο Μαγκαφάς με τον Βρεττό έκλεισαν το ημίχρονο στο 22-38.\nΣτην επανάληψη ο Μανιατόπουλος με τον Μακρυμίχαλο μείωσαν σε 27-40, για να απαντήσει ο Βρεττός, με τον Βανταράκη να γράφει το 29-44. Η Αττική έτρεξε νέο σερί 0-10 με τον Μπιτζή, τον Βρεττό και τον Μαγκαφά για το 29-54, για να κλείσει η περίοδος από Γιανναλέτσο και Μαγκαφά στο 33-59 με τρίποντα. Στο 4ο δεκάλεπτο ο Βρεττός ανέβασε κι άλλο τη διαφορά, 33-61, αλλά ο Σαχινίδης με τον Κατσαμακλή απάντησαν για το 41-61 με σερί 8-0. Μετά το 46-65 από το τρίποντο του Χανιώτη, η Αττική έκλεισε το ματς με σερί 2-13 από τον Σταυρόπουλο Αγ. και τον Μαγκαφά για το τελικό 48-78.\nΓια τους νικητές ο Βρεττός είχε 22 πόντους, ο Μαγκαφάς 19, ο Μπιτζής 16, ο Αλαντίν 7. Για τους Byron Celtics ο Γιανναλέτσος είχε 17 πόντους και ο Σαχινίδης 8.\nByron Celtics (Λοΐζος Π.): Χανιώτης Α. 3 (1), Γιανναλέτσος Ν. 17 (2), Βανταράκης Γ. 2, Γκίκας Π. 1, Μακρυμίχαλος Κ. 6 (2), Μανιατόπουλος Γ. 3, Σιάφος Φ. 2, Κατσαμακλής Δ. 6, Σαχινίδης Π. 8.\nΑττική (Μπουργαζάς Β.): Χατζής Μ. 4, Μπιτζής Δ. 16, Κυρμίζογλου Σ. 2, Κοντός Γ., Μαγκαφάς Σ. 19 (3), Ξερέας Π., Βρεττός Γ. 22, Σταυρόπουλος Αγ. 6, Σταυρόπουλος Αν., Κωστούλας Δ. 2, Αλαντίν Δ. 7.


Φοίβος Δεληβοριάς: Live κούρεμα από τον Σπύρο Γραμμένο! Video - TLIFE\nΗΟΜΕ Ειδήσεις - Νέα Φοίβος Δεληβοριάς: Live κούρεμα από τον Σπύρο Γραμμένο! Video\nΟ Σπύρος Γραμμένος και ο Φοίβος Δεληβοριάς γνωρίζονται καλά. Εκτός από την φιλική σχέση που τους δένει πολλά χρόνια, έχουν ενωθεί οι δρόμοι τους και επαγγελματικά. Από τις πιο χαρακτηριστικές τους συνεργασίες ήταν η «Ταράτσα του Φοίβου». Όλα αυτά τους έχουν φέρει πιο κοντά και είναι ελάχιστα τα πράγματα που δεν ξέρει ο ένας για τον άλλο. Κάποια από αυτά ακούστηκαν στην πιο ανατρεπτική συνέντευξη που έκαναν για το YouTube όπου είχε και live κούρεμα! Πλέον, όλοι θα μιλούν για αυτή τη συνάντησή τους στο «Τhe Barber Show».\nΟ αγαπημένος τραγουδοποιός αφέθηκε στα χέρια του Σπύρου Γραμμένου που ξεδίπλωσε το ταλέντο του στην κομμμωτική. Ήταν όμως και μία από τις πιο ωραίες συνεντεύξεις που έχει δώσει μέχρι σήμερα ο Φοίβος Δεληβοριάς που μας αποδεικνύει ότι δεν φοβάται να «τσαλακώσει» την εικόνα του ή μάλλον να αφήσει τον Σπύρο να του την «τσαλακώσει». Ο Γραμμένος χειρίζεται άψογα το ψαλίδι, εκτός από τον λόγο. Άλλωστε δηλώνει και beauty editor στον λογαριασμό του στο instagram και οι followers του γνωρίζουν ότι έχει πολλές γνώσεις όσον αφορά τις ψεύτικες βλεφαρίδες!


Μύδροι ΝΔ κατά ΣΥΡΙΖΑ για την καταψήφιση της νέας Κομισιόν - ΠΟΛΙΤΙΚΗ - XrimaOnline.gr\nΜύδροι ΝΔ κατά ΣΥΡΙΖΑ για την καταψήφιση της νέας Κομισιόν\nΠΟΛΙΤΙΚΗ 27/11/19, 19:44\nΤη στάση του ΣΥΡΙΖΑ να καταψηφίσει την νέα Κομισιόν υπό την προεδρία της Ούρσουλα φον ντερ Λάιεν στη σημερινή ψηφοφορία στο Ευρωπαϊκό Κοινοβούλιο κατακρίνει η ΝΔ.\nΣε σχετική ανακοίνωση του κυβερνώντος κόμματος, σημειώνεται πως «ο ΣΥΡΙΖΑ σήμερα αποκάλυψε για μια ακόμη φορά το αληθινό του πρόσωπο. Το αντιευρωπαϊκό του πρόσωπο. Καταψηφίζοντας τη νέα Ευρωπαϊκή Επιτροπή στην ολομέλεια του ευρωπαϊκού Κοινοβουλίου στο Στρασβούργο, παρέα με την Χρυσή Αυγή, την GUE και την Λεπέν. Με την στάση του απέδειξε ότι ο ευρωπαϊσμός του είναι ένα ακόμη σύνθημα χωρίς αντίκρισμα.\nΜε μια στάση στον Ολάντ (κάποτε Ολαντρέου) για τις αναγκαίες φωτογραφίες, οι δρόμοι του κ. Τσίπρα συναντιούνται με τη Λεπέν» καταλήγει η ανακοίνωση της ΝΔ.


χρήματα – piq\n– Ο μισθός σου αυτή τη χρονιά είναι μεγαλύτερος κατά 75% – Σε σχέση με ποια χρονιά; – Με την επόμενη\nΈχω την εντύπωση πως με αποφεύγουν τα λεφτά\nΑγοράζουμε πράγματα που δεν χρειαζόμαστε, με χρήματα που δεν έχουμε, για να εντυπωσιάσουμε ανθρώπους που δε συμπαθούμε\nΟ άνθρωπος κάνει πάντα το αντίθετο. Βιάζεται να μεγαλώσει και στη συνέχεια ανατρέχει στο παρελθόν της παιδικής του ηλικίας\nΚλειστό επάγγελμα ο τραπεζίτης\nΗ δύναμη της απελευθέρωσης προσφέρει λύτρωση και είναι ένα από τα μυστικά της ευτυχίας.Αν στην καρδιά μας μένουμε προσκολλημένοι στον θυμό, το άγχος ή τα υπάρχοντά μας δεν μπορούμε να απελευθερωθούμε.\nΣτο τέλος της ζωής αυτό που πραγματικά αξίζει δεν είναι αυτά που αγοράσαμε, αλλά αυτά που δημιουργήσαμε, όχι αυτά που αποκτήσαμε, αλλά αυτά που μοιραστήκαμε, όχι το εισόδημα μας αλλά ο χαρακτήρας μας και όχι πόσο πετυχημένοι γίναμε, αλλά πόσο σημαντικοί. Ζήστε μια ζωή που αξίζει. Ζήστε μια ζωή με αγάπη.\n– Συγγνώμη αφεντικό δεν έχουμε πάρει μισθό 4 μηνών… – Δεκτή η συγγνώμη.\nΈχω ένα γάμο φίλου σήμερα λέω να του βάλω 5 ευρώ σε φάκελο μαζί με το ηχητικό μήνυμα του αφεντικού μου ότι θα μας πληρώσει την άλλη Δευτέρα\n– Μου δίνετε μια coca cola; – 7 € – Το cola το ακούσατε;\nΈβαλα την κάρτα μου στο ATM και έβγαλε τρεις επιλογές.1) LOL 2) OMG και 3) ΑΚΥΡΟ. Πάτησα το 3 και έγραψε να ξανάρθεις να γελάσουμε.\nΈλληνας μπατίρης με 3 γράμματα;Εγώ\nΝα βλέπεις στο FB φωτογραφίες από τις διακοπές ανθρώπων που σου χρωστάνε χρήματα ενώ εσύ δεν μπορείς να πας. Αξία ανεκτίμητη!


Ηράκλειο: Οι χοχλιοί έγιναν αιτία να ανάψουν τα αίματα | Pagenews.gr\npagenews.gr / Ελλάδα / Ηράκλειο: Οι χοχλιοί έγιναν αιτία να ανάψουν τα αίματα\nΗράκλειο: Οι χοχλιοί έγιναν αιτία να ανάψουν τα αίματα\nΤο περιστατικό που καταγγέλθηκε δεν είναι το πρώτο στην περιοχή.\n28 Απριλίου 2018, 15:10 28 Απριλίου 2018, 15:10\nΣε μία σοβαρή καταγγελία προχώρησε ένας κάτοικος του Ηρακλείου η οποία δείχνει την απαράδεκτη κατάσταση που επικρατεί σε χωριά του Ηρακλείου από επιτήδειους που μπαίνουν σε ξένα χωράφια και μαζεύουν σαλιγκάρια.\nΤο φαινόμενο δεν είναι καινούριο αφού και στο παρελθόν έχουν παρατηρηθεί κρούσματα τέτοιου είδους με τους κατοίκους να εκφράζουν την έντονη αγανάκτησή τους.\nΤο τελευταίο περιστατικό έρχεται από τους Κουνάβους. Σύμφωνα πάντα με την καταγγελία, χθες, άγνωστα άτομα από τη Βουλγαρία, μπήκαν σε χωράφι κατοίκου του χωριού για να μαζέψουν χοχλιούς. Ο ιδιοκτήτης, έκπληκτος τους πλησίασε και τους ζήτησε να απομακρυνθούν. Τότε, όπως καταγγέλλεται, ένας από τους Βούλγαρους, τον έπιασε από το πουκάμισο και τον απείλησε ζητώντας και τα ρέστα!\nΤο περιστατικό που καταγγέλθηκε, δεν είναι το πρώτο στην περιοχή, λέει ο ακροατής που το περιέγραψε και σχολίασε ότι θα ήταν καλό το αρμόδιο αστυνομικό τμήμα να κάνει κάποιους ελέγχους διότι η κατάσταση είναι ανυπόφορη, όπως λέει.\nΡόδος: Kαταδίωξη τουριστών που έκλεψαν από κοσμηματοπωλείο\nNέα της αγοράς • 51 λεπτά πριν


Εορταστική περίοδος - Μέρες για παιχνίδι Τι πρέπει να ξέρετε - kosmoslarissa\nΕορταστική περίοδος - Μέρες για παιχνίδι Τι πρέπει να ξέρετε\nΕιδήσεις | 19 Δεκ 2017, 08:18\nΛιγότερες από δύο εβδομάδες έχουν απομείνει για τα Χριστούγεννα. Η αντίστροφη μέτρηση έχει ξεκινήσει προ πολλού, τα σπίτια και οι δρόμοι έχουν στολιστεί και άπαντες περιμένουμε τα Χριστούγεννα. Ξεκούραση, οικογενειακή ατμόσφαιρα, η θαλπωρή μπροστά στο τζάκι, γεμάτα τραπέζια, καλό κρασί και κάπου εκεί έρχεται και το παιχνίδι.\nΤα τυχερά παιχνίδια είναι αναπόσπαστο κομμάτι της παράδοσης τα Χριστούγεννα και την Πρωτοχρονιά. Ο τζόγος, κατά το κοινώς λεγόμενο, σίγουρα αυξάνεται τη συγκεκριμένη χρονική περίοδο, ιδιαίτερα στην αλλαγή του χρόνου, όπου δύσκολα υπάρχει σπίτι, το οποίο να μην έχει και ένα τραπέζι στρωμένο με τσόχα, ενώ τα καζίνο είναι πάντα γεμάτα. Επειδή όμως τα πράγματα δεν είναι ούτε τόσο αθώα όσο φαίνονται, ούτε όμως και τόσο ένοχα, όσο μπορεί να σκέφτονται κάποιοι, ας δούμε κάποια βασικά πράγματα που πρέπει να έχετε στο μυαλό σας αναφορικά με τις γιορτές και το τζογάρισμα.\nΈξι βασικά tips για το παιχνίδι στις μέρες των γιορτών\n• Το Kazino παίζει πάντα με τις πιθανότητες υπέρ του. Η γκανιότα υπάρχει σε κάθε παιχνίδι, μακροπρόθεσμα αυτός που παρέχει το παιχνίδι πάντα κερδίσει, διότι πολύ απλά είναι μία επιχείρηση και όχι φιλανθρωπικό ίδρυμα. Οπότε πρώτα πρέπει να παίζετε για τη διασκέδαση και όχι με αυτοσκοπό το κέρδος. Αν έρθει… καλοδεχούμενο, αλλά δεν θα πρέπει να είναι αυτό το βασικό κίνητρο.\n• Σε συνέχεια του προηγούμενου, ποτέ μην πιστεύετε ότι είστε ο κορυφαίος παίκτης που υπάρχει και πως θα κερδίσετε σίγουρα. Το ρίσκο είναι ο βασιλιάς στα τυχερά παιχνίδια. Οπότε καμία νίκη δεν είναι δεδομένη όταν τζογάρετε. Μάθετε να διαχειρίζεστε, τόσο τις νίκες όσο και τις ήττες, διότι σίγουρα θα έρθουν και οι δεύτερες.\n• Επιλέξτε παιχνίδια με τη χαμηλότερη δυνατή γκανιότα. Όσο πιο μικρή είναι αυτή για το καζίνο, τόσο πιο πολλές είναι οι πιθανότητες να κερδίσετε. Πρέπει πάντα να ξέρετε καλά τους κανόνες του παιχνιδιού που θα επιλέξετε και να έχετε σύστημα/στρατηγική και πλάνο για το πώς θα παίξετε.\n• Η ρουλέτα, το πόκερ και το μπλακτζάκ είναι παιχνίδια με σχετικά χαμηλή γκανιότα, έχουν παραδοσιακά πρωταγωνιστικό ρόλο μέσα στις γιορτές και είναι μία καλή επιλογή. Επίσης με τους Άγγλους να κάνουν γιορτές στα γήπεδα με συνεχόμενες αγωνιστικές, το στοίχημα είναι επίσης μία ενδιαφέρουσα περίπτωση, ιδιαίτερα online, όπου η πρόσβαση και η δυνατότητα για παιχνίδι είναι διαθέσιμη 24 ώρες το 24ώρο.\n• Συνεχίζοντας από το τέταρτο tip πάμε στο πέμπτο που είναι σχετικό. Ο ανταγωνισμός των εταιρειών στο διαδίκτυο είναι τεράστιος και αυτό επιφέρει σημαντικά οφέλη για τους παίκτες. Η γκανιότα είναι σχεδόν πάντα χαμηλότερη στο Online παιχνίδι, ενώ γίνονται και πάρα πολλές εορταστικές προσφορές με ιδιαίτερα ελκυστικά μπόνους. Επίσης με το live online ζείτε την ατμόσφαιρα ενός πραγματικού επίγειου καζίνο από το σπίτι σας.\n• Η εξάδα των συμβουλών μας κλείνει με κάτι πολύ βασικό: Μην πιείτε αν θέλετε να παίξετε. Το ποτό είναι συνοδοιπόρος των εορτών, αλλά και μέγιστος εχθρός όταν πρόκειται να παίξετε, διότι χαλαρώνει τις άμυνες, θολώνει τη σκέψη, αυξάνει την παρόρμηση. Και τα τρία αυτά μπορούν να καταστούν καταστροφικά για κάποιον που παίζει και να χαθεί εύκολα ο έλεγχος.\nΑπό τη μεριά μας ελπίζουμε να βοηθήσαμε με αυτό το άρθρο, ώστε να συνδυάσετε το παιχνίδι με τις γιορτές, αποφεύγοντας οποιαδήποτε δυσάρεστη έκπληξη και άβολη κατάσταση. Να έχετε όμορφα Χριστούγεννα και να υποδεχτείτε με χαμόγελα και… γιατί όχι, και με κέρδη, το νέο έτος.


Δημοπρασία διάθεσης δικαιωμάτων εκπομπής αερίων ρύπων\nΔημοσίευση 30 Ιουνίου 2011, 12:36 / Ανανεώθηκε 27 Ιουνίου 2013, 14:55\nΤη σημασία που δίνει η κυβέρνηση στο θέμα των επιπτώσεων από την κλιματική αλλαγή, αλλά και στο στόχο για την πράσινη ανάπτυξη, επεσήμανε ο υπουργός Περιβάλλοντος, Ενέργειας & Κλιματικής Αλλαγής, Γ. Παπακωνσταντίνου, κατά τη διάρκεια σημερινής εκδήλωσης στο Χρηματιστήριο Αθηνών, με αφορμή την πρώτη τακτική δημοπρασία διάθεσης δικαιωμάτων εκπομπής αερίων ρύπων.\nΤη σημασία που δίνει η κυβέρνηση στο θέμα των επιπτώσεων από την κλιματική αλλαγή, αλλά και στο στόχο για την πράσινη ανάπτυξη, επεσήμανε ο υπουργός Περιβάλλοντος, Ενέργειας & Κλιματικής Αλλαγής, Γ. Παπακωνσταντίνου, κατά τη διάρκεια σημερινής εκδήλωσης στο Χρηματιστήριο Αθηνών, με αφορμή την πρώτη τακτική δημοπρασία διάθεσης δικαιωμάτων εκπομπής αερίων ρύπων. Επίσης, τόνισε ότι δεν είναι τυχαίο ότι η πρώτη δημοπρασία γίνεται στο Χρηματιστήριο Αθηνών και όχι σε ξένη αγορά, γεγονός που δείχνει την εμπιστοσύνη της κυβέρνησης στο θεσμό του Χ.Α, σε μία περίοδο που η εμπιστοσύνη στους θεσμούς είναι σημαντική, όπως σημείωσε.\nΑπό την πλευρά του ο πρόεδρος του Χρηματιστηρίου, Σ. Λαζαρίδης, τόνισε ότι ευελπιστεί το Χρημαστιστήριο Αθηνών να αποκτήσει τη δυνατότητα και την τεχνογνωσία για τη δημιουργία μίας μόνιμης αγοράς στην Ελλάδα, η οποία όμως θα μπορεί να επεκταθεί και να εξυπηρετεί και τις περιφερειακές αγορές.


Ο Κύριος κανένας | τοβιβλίο.net\nΟ θειος μου ήταν κωφάλαλος εκ γενετής. Ο μόνος του φίλος ήμουν εγώ και μεγαλώνοντας μαζί του έμαθα να διαβάζω την σιωπή. Ναι ήταν καλός δάσκαλος κι ας έλεγε ο γιατρός ότι είναι παρανοϊκός. Τον θυμάμαι που χτυπούσε συνέχεια λέξεις στην παλιά γραφομηχανή του και ταχτοποιούσε σε πάκους όλες τις σκέψεις του που τις φύλαγε σαν Κέρβερος. Ποτέ δεν τα διάβαζε κανείς μέχρι που ένα απόγευμα γλίστρησα κρυφά μέσα στην βιβλιοθήκη του και διάβασα μερικά φύλλα από περιέργεια. Τα μάτια μου πέσανε σε μια μικρή ιστορία για κάποιον κόμη που την ρούφηξα με μια ανάσα και ύστερα ταξίδεψα σε κόσμους πρωτόγνωρους που έσπασαν τα χαλινάρια της φαντασίας μου. Πήρα άλλη μια ιστορία και την έκρυψα κάτω από το μαξιλάρι μου.\nΌταν ξύπνησα πήρα την ιστορία μαζί μου να την διαβάσω σε κάποιο διάλλειμα αλλά την άρχισα κρυφά την ώρα των φιλολογικών. Ο καθηγητής ήρθε από πάνω και άρπαξε τις κόλλες χωρίς να μου πει κάτι άλλο. Μόνο με αγριοκοίταξε και έριξε μια ματιά στον τίτλο. Όταν σχόλασα πήγα στο γραφείο του να ζητήσω πίσω τα γραπτά και τον είδα να διαβάζει απορροφημένος την ιστορία του θειου μου. Έπρεπε να τον σκουντήσω για να τον επαναφέρω στην ύλη της πραγματικότητας.\n«Δεν μου λες Βασιλείου ποιος έγραψε αυτό το κείμενο;» Με ρώτησε ξαφνιασμένος. Δεν ήξερα τι να απαντήσω και το πρώτο που μου ήρθε στο μυαλό δυστυχώς το φώναξα.\n«Εσύ;» μου λέει και ξεσπά σε γέλια. «Εγώ είμαι ο Γεωργαντάς με το όνομα. Δεν ξεγελιέμαι εγώ. θέλω την αλήθεια.»\nΌντος έκανε πολλούς μαθητές να τρέμουν και μόνο στο άκουσμα του ονόματος του όμως δεν ήθελα να πω το όνομα του θείου μου. Με τα λεπτά της ώρας να περνάνε χωρίς να απαντώ πεισματικά γίνονταν σαφές στον καθηγητή -με το όνομα- πως δε πρόκειται να απαντήσω.\n«Πολύ καλά Βασιλείου αύριο να μου φέρεις μια καινούργια ιστορία. Πήγαινε τώρα.»\nΚαλύτερα να μου έδινε αποβολή ή καλύτερα να με σκότωνε. Δεν μπορούσα να πάω στο σπίτι και αναρωτιόμουν πως παγιδεύτηκα χωρίς να το καταλάβω. Ένιωθα ένοχος αλλά το ίδιο βράδυ μπήκα σαν αίλουρος στην βιβλιοθήκη του θειου μου και πήρα άλλη μια ιστορία. Όποια βρήκα στα τυφλά.\nΤο άλλο πρωί όταν μπήκε στην τάξη ο καθηγητής το πρώτο πράγμα που έκανε ήταν να μου ζητήσει την ιστορία και φυσικά του την έδωσα. Το ίδιο έγινε την επόμενη και την μεθεπόμενη μέρα αρνούμενος να του πω τον συγγραφέα. Για του επόμενους μήνες του έδινα μια καινούρια ιστορία και έπαιρνα την προηγούμενη.\nΛίγο πριν τις τελικές εξετάσεις με φώναξε στο γραφείο του.\n«Βασιλείου αν δεν μου πεις τον συγγραφέα των ιστοριών θα κοπείς στις εξετάσεις.»\nΗ δήλωση αυτή έπεσε σαν κεραυνός και τα μπουμπουνητά μου ακουστήκαν μέχρι το προαύλιο αλλά ο καθηγητής ήταν αποφασισμένος. Βλέπεις ήταν ο Γεωργαντάς με το όνομα. Λίγο πριν το σούρουπο γύρισα στο σπίτι κουρασμένος σαν να τραβούσα όλη την γη πίσω μου. Είχα πάρει την απόφαση να τα ξεράσω όλα με κάθε κόστος. Ήξερα καλά τον εύθραυστο κόσμο του θείου μου. Τον κοιτούσα να χτυπά λέξεις στην γνωστή του θέση και προχώρησα με αργά βήματα προς την εξομολόγηση μου.\nΔεν ήξερα πώς να αρχίσω και κάθισα μπροστά του για να διαβάσει καλά τα χείλη μου. Όσο ομολογούσα στο πρόσωπο του θειου μου χαράζονταν κεραυνοί πολέμου μέχρι που ολοκλήρωσα και χτύπησε το χέρι του με βία στην γραφομηχανή. Δεν το κρύβω φοβήθηκα μην ξεσπάσει με την γνωστή του παράνοια και τον ακούμπησα στην πλάτη για να ηρεμήσει. Γύρισε και με κοίταξε με ένα βλέμμα που με έκανε χίλια κομμάτια. Αν μιλούσε σίγουρα θα χρησιμοποιούσε την λέξη προδοσία αλλά ευτυχώς μετά με χάιδεψε στο μάγουλο και ξεφύσησε κοιτώντας την γραφομηχανή. Χτύπησε μερικές λέξεις και μου τις έδειξε.\n«Θέλει να μάθει το όνομα μου;»\n«Ναι αλλιώς θα με κόψει στις εξετάσεις.» του απάντησα και του εξήγησα με λεπτομέρειες τι εστί Γεωργαντάς.\nΜου έκανε νόημα με το κεφάλι του πως κατάλαβε και μου έδειξε το δωμάτιο μου. Το ξημέρωμα άφησε στο προσκεφάλι μου ένα φάκελο. Μου έκανε νόημα να μη το ανοίξω και να το δώσω στον καθηγητή.\nΗ πρώτη μέρα των εξετάσεων τελείωσε και ο καθηγητής με περίμενε στο γραφείο του.\n«Λοιπόν Βασιλείου;» με ρώτησε με νόημα και του έδωσα τον φάκελο. Κάθισα σε μια πολυθρόνα όσο περίμενα να τελειώσει το διάβασμα κοιτώντας το πάτωμα. Τα λεπτά περνούσαν και ο καθηγητής δεν σάλευε από την θέση του. Έκανα υπομονή και ξεφυσούσα όσο αθόρυβα μπορούσα. Μετά από δυο ατέλειωτες ώρες ο καθηγητής σηκώθηκε σαν υπνωτισμένος και μου έδωσε τον φάκελο πίσω.\n«Μπορείς να φύγεις… συγγνώμη παιδί μου… πήγαινε...» μου είπε και έφυγε κι αυτός με βήμα αργό και αφηρημένο. Στον δρόμο άνοιξα το φάκελο και είδα ένα μικρό ποίημα που διαβάζεται σε λίγα δευτερόλεπτα. Κούνησα το κεφάλι μου κοροϊδεύοντας τον Γεωργαντά που έκανε δυο ώρες να το διαβάσει και άνοιξα το βήμα μου για την αγκαλιά του θειου μου.\nΜετά από χρόνια θυμήθηκα ξανά εκείνο το ποίημα του θειου μου όταν με ρωτούσαν πετώντας σάλια πιο είναι το όνομα μου για να μου κάνουν μήνυση επειδή εμπόδιζα την μπουλντόζα να γκρεμίσει το μοναδικό σχολείο για κωφάλαλους. Τους το χαρίζω και τον ευχαριστώ γι’ αυτό από εκεί ψηλά που βρίσκεται.\nΑν σου πω το όνομα μου τι θα ξέρεις και πάλι;\nΈνα όνομα θα’ ναι που το διάλεξαν άλλοι\nΑν ρωτάς που γεννήθηκα, δεν θυμάμαι αλήθεια\nΌπως όλοι κατάγομαι απ’ τη γη και το σύμπαν\nΚι αν μου κρίνεις το σώμα αυτό του έδωσε η φύση\nΚαι οι ρυτίδες δικές της και το πρόσωπο επίσης\nΜια φορά αναρωτήσου πως σε λένε στα αλήθεια\nΚαι αν πεις το όνομα σου θα ‘ναι απλά η συνήθεια\nΑν νομίζεις πως είσαι μια σειρά από χτύπους\nΤότε μόνο συγχώρα με δεν ακούω τους ήχους\nΒλέπεις είμαι ουσία που διαρκώς μεταβάλλεται\nΚαι ενέργεια έκθετη που στα χέρια δε πιάνεται\nΕίμαι σκέψη αλόγου και η πράξη αντίστοιχα\nΌ,τι πρόδωσα εν μέρη και εν τέλη τα πίστεψα\nΕίμαι έννοια άσαρκη κι απ’ τα λόγια τα άτιμα\nΔιφορούμενες λέξεις – το ξέρω-\nστην γνωστή μου παράνοια!\nτου Στάθη Ταλιούρη\nΒάσω Αποστολοπούλου-Αναστασίου\tστο 06/03/2014 σε 11:00 πμ\n“Μια φορά αναρωτήσου πως σε λένε στα αλήθεια\nΚαι αν πεις το όνομα σου θα ‘ναι απλά η συνήθεια”\nΤόσο πολύ αληθινό! Τόσο πολύ όμορφη κι αληθινή ιστορία!\nΆννα Ρουμελιώτη\tστο 06/03/2014 σε 1:26 μμ\nΒαγγέλης Θερμογιάννης\tστο 06/03/2014 σε 11:46 μμ\nΕλένη Ιωάννου\tστο 07/03/2014 σε 10:06 πμ\nΜε κέρδισε από τις πρώτες γραμμές, κράτησε αμείωτο το ενδιαφέρον μου και με συγκίνησε στο τέλος με το υπέροχο ποίημα.\nxristiana flou\tστο 07/03/2014 σε 4:51 μμ\npolu kalo. sxedon paidiko dihghma me polu omorfo nohma kai hthiko didagma pou se kathe hlikia analogws thn optikh gwnia o kathenas katalavainei kai mathainei kai ntrepetai kai didasketai kati kainourio.kai to poihma. bravo . polu kalo!\nΚώστας Θερμογιάννης\tστο 07/03/2014 σε 4:55 μμ\nΠαρακαλούμε τα σχόλιά σας να μην είναι γραμμένα με greeklish, η γλώσσα μας είναι πολύ όμορφη για να της συμπεριφερόμαστε με αυτόν τον τρόπο!\nAnna Petsopoulou-bisbiki\tστο 07/03/2014 σε 10:01 μμ\nπολυ ομορφο διαβαζεται ευκολα και εχεις μια αγωνια για το τελος μπραβο περιμενουμε το επομενο\nΆννα Μαρία Ζαγοριανού\tστο 09/03/2014 σε 1:29 μμ\nΣυγκλονιστική ιστορία. Δυνατή γραφή! Κάθε λέξη έπαιρνε διαστάσεις , χρώμα και φωνή. Ακόμα και μετά που τελείωσα την αναγνωση έμεινα καθηλωμένη και η σκέψη μου τριγύριζε τις γραμμές μήπως ανακαλύψει κάτι ακόμα που ίσως της ξέφυγε.\nΙσαβέλλα Μπάμπαλη\tστο 10/03/2014 σε 11:24 πμ\nΚύριε Ευστάθιε είναι το δεύτερο κείμενο σου που διαβάζω και έχω να πω πως ο πηγαίος λόγος και η απλότητα του συγκεκριμένου κειμένου διαβάζεται με μια ανάσα με λόγο μεστό και η κορύφωση συντελείται με το ποίημα ως φυσικό επακόλουθο. Τόσο απλό …. τόσο δύσκολο!